**ESF VAHENDITEST RAHASTATAVA TÄISKASVANUTE TÄIENDUSKOOLITUSE ÕPPEKAVA**

1. **Üldandmed**

|  |  |
| --- | --- |
| Õppeasutus: | Luua Metsanduskool |
| Õppekava nimetus: *(venekeelsetel kursustel nii eesti kui vene keeles)*: | Visuaalne mõtlemine ja lihtsustamine õpetajale |
| Õppekavarühm: *(täiendus- koolituse standardi järgi)* | Isikuareng |
| Õppekeel: | eesti keel |

1. **Koolituse sihtgrupp ja õpiväljundid**

|  |
| --- |
| **Sihtrühm ja selle kirjeldus ning õppe alustamise nõuded.** *Ära märkida milliste erialaoskuste, haridustaseme või vanusegrupi inimestele koolitus on mõeldud ning milline on optimaalne grupi suurus; ära tuua kas ja millised on nõuded õpingute alustamiseks.*  **Sihtrühm:**   * Õpetajad ja õpetaja abid, kes soovivad läbi graafilise visualiseerimisoskuse arendada oma õpetamismeetodeid * Haridus-ja tugitöötajad, kes toetavad muu emakeelega lapsi ja kasutavad visualiseerimist täiendava kommunikatsioonivahendina   **Grupi suurus:** 15 õppijat.  **Õppe alustamise nõuded:** puuduvad |
| **Õpiväljundid.** *Õpiväljundid kirjeldatakse kompetentsidena, mis täpsustavad, millised teadmised, oskused ja hoiakud peab õppija omandama õppeprotsessi lõpuks.*   * Koolituse eesmärk on anda osalejatele teadmisi graafilisest visualiseerimisest ning juhendada neid seda igapäevaselt oma töös rakendama.   Koolituse läbinu:   * on teadlik graafilise visualiseerimise olemusest, taustast ning kasutusvõimalustest; * kasutab graafilist visualiseerimist oma igapäevaelus ja ametialaselt; * valdab lihtsamaid joonistustehnikaid; * kuulab ning teeb märkmeid struktureeritult ja selgelt; * loob juhendamisel visuaalseid esitlusi. |
| **Õpiväljundite seos kutsestandardi või tasemeõppe õppekavaga.** *Tuua ära vastav kutsestandard ning* ***numbriline viide konkreetsetele kompetentsidele****, mida saavutatakse.*  Õpetaja, tase 7  B.2.3 Õppimise ja arengu toetamine |
| **Põhjendus.** *Tuua põhjendus* *koolituse sihtrühma ja õpiväljundite valiku osas.*  Visuaalne mõtlemine ja lihtsustamine hõlmab nii sügavama kuulamise lihvimist, lihtsate joonistusvõtete omandamist kui ka juhendamisvõtete praktiseerimist. See võimaldab juhtida ja esitleda mitmekülgseid protsesse, mis loovad ülevaadet, ühist keelt ja eesmärgistatust eriti just klassikeskkondades, suheldes lapsevanematega ja ka kolleegidega.  Õppekava vajalikkust põhjendab OSKA tööelu üldoskuste uuring (2022), kus on selgelt välja toodud nii mõtlemis-, kui ka lävimisoskused. Nende oluliste üldoskuste arendamiseks tuleb sama uuringu järgi kasutada süsteemset metoodikat, mis käesoleval koolitusel on visualiseerimine ja lihtsustamine. See aitab arendada analüüsioskust, sest eritletav probleem tuleb väiksemateks üksusteks jagada, ja ruumilist mõtlemist ning probleemilahendamise oskusi. Lävimisoskustest toetab koolitus nii teabe esitamise ja märgisüsteemi kasutamise oskust, kui ka suhtlemisoskust üldisemalt.  Lisaks on käesoleva RKT taotluse üks prioriteete haridusvaldkond ja seega haridustöötajatele vajalike ja toetavate koolituste pakkumine. Visuaalne mõtlemine ja lihtsustamine on abiks õpetajale, et oma tööriistakasti uus õpetamismeetod lisada. See on abiks ka muukeelsetele õpilastele, kelle õpetaja valdab graafilist lihtsustamist, sest see tagab parema teemast arusaamise ja infovahetuse õpilase ja õpetaja vahel. |

1. **Koolituse maht**

|  |  |
| --- | --- |
| **Koolituse kogumaht** akadeemilistes tundides: | **16** |
| Kontaktõppe maht akadeemilistes tundides: | **16** |
| sh auditoorse töö maht akadeemilistes tundides:  *(õpe loengu, seminari või muus vormis)* | **4** |
| sh praktilise töö maht akadeemilistes tundides:  (*õpitud teadmiste ja oskuste rakendamine õppekeskkonnas*) | **12** |
| Koolitaja poolt tagasisidestatava iseseisva töö maht akadeemilistes tundides: | **0** |

1. **Koolituse sisu ja õppekeskkonna kirjeldus ning lõpetamise nõuded**

|  |
| --- |
| **Õppe sisu ja õppekeskkonna kirjeldus.** *Tuua peamised teemad ja alateemad* ***sh eristada auditoorne ja praktiline osa.*** *Esitada õppekeskkonna lühikirjeldus, mis on*  *õpiväljundite saavutamiseks olemas. Loetleda kursuse kohustuslikud õppematerjalid (nt õpikud vmt) kui need on olemas. Kui õppijalt nõutakse mingeid isiklikke õppevahendeid, tuua ka need välja.*  **Õppe sisu:**   * Sissejuhatus graafilise visualiseerimise olemusse ja kasutusvaldkondadesse; * Lihtsad ja kiired joonistusvõtted * Visuaalne mõtlemine * lihtsustamine; * Oluliste küsimuste küsimise oskuse arendamine; * Stuktrueeritud kuulamine; * Põhjade ja näidiste loomine; * Kuidas ja kus graafilist visualiseerimist kasutada.   Osalejad saavad vastuse küsimustele:   * Kuidas edastada olulisi sõnumeid õpilastele, lapsevanematele, kolleegidele? * Kuidas juhtida keerukaid õpilastevahelisi olukordi kasutades graafilist visualiseerimist? * Kuidas teha koostööd õpilaste, lapsevanemate, kolleegidega eesmärkideni jõudmiseks? * Kuidas hoolitseda ühise arusaamise eest klassis? * Kuidas teha mõjusaid esitlusi ja ettekandeid?   Kasutatakse täiskasvanute koolitamiseks sobivaid aktiivõppe meetodeid, sh rollimänge, grupi arutelusid, eneseanalüüsi ülesandeid jpm. Koolitus on tempokas ja intensiivne, kõiki osalejaid kaasav. Koolitusel osalejad saavad õppematerjalid, mis sisaldavad soovitusi õpitu rakendamiseks koolituse järgselt ning soovitusi täiendava kirjanduse osas.  **Õppekeskkonna kirjeldus:** Luua Metsanduskoolitänapäevase esitlustehnikaga ja reguleeritava mööbliga õppeklass. |
| **Nõuded õppe lõpetamiseks, sh hindamismeetodid ja –kriteeriumid.** *Nõutud on vähemalt 70% kontakttundides osalemine. Kirjeldada,* ***kuidas hinnatakse******õpiväljundite saavutamist****.*  Lõpetamise tingimuseks on osalemine vähemalt 70% kontakttundides ja iseseisva praktilise töö sooritamist (graafilise visuaali loomine). Visuaal on üheselt mõistetav, vastab graafilise visualiseerimise põhimõtetele ja õppija on visuaali kaaslastele ja koolitajale esitlenud.  Hindamine on mitteeristav. |

1. **Koolitaja andmed**

|  |
| --- |
| **Koolitaja andmed.** *Tuua ära koolitaja(te) ees- ja perenimi ning kursuse läbiviimiseks vajalikku kompetentsust näitav kvalifikatsioon või vastav õpi- või töökogemuse kirjeldus.*  **Kati Orav -** visuaalse mõtlemise ja lihtsustamise edendaja ja koolitaja. Kuulub rahvusvahelisse visuaalsete praktikute foorumisse (IFVP) ning Euroopa visuaalsete praktikute (EVP) ja kaasava juhtimise praktikute (AoH) kogukondadesse. Tartu Ülikooli haridusinnovatsiooni magistrandina uurib visuaalset mõtlemist ja lihtsustamist hariduse kontekstis.  Koolitaja info: <https://creativitycatcher.com/kati-orav/> |

**Õppekava koostaja:** Kairit Reiman, koolituskeksuse juht, kairit.reiman@luua.ee